Aurul, un activ de siguranță în perioade de criză pe piețele financiare.
Aurul este un activ de siguranță în perioadele de criză. Analiștii străini spun că valoarea aurului va urca puternic. Adrian Codîrlașu îți recomandă să diversifici pe valute, țări și instrumente.
Știi că economia lumii depinde de alegerile din America. Un câștigător este aurul, indiferent de rezultat, spun analiștii străini. Este un activ de siguranță în perioade de criză și de volatilitate mare pe piețele financiare.Așa că atunci când riscul e mare, investitorii se îndreaptă către active mai sigure. Dar să nu mizezi exclusiv pe investițiile în aur. Valoarea sa poate coborî când lucrurile se îndreaptă. Cel mai bine e să diversifici, spune Adrian Codîrlașu, vicepreședintele CFA România.Adrian Codîrlașu, vicepreședinte CFA România: "Își menține valoarea pe termen lung, dar pe termen scurt poate avea o volatilitate extrem de ridicată. Crește puternic în perioadele de criză financiară, de volatilitate mare pe piețe, însă scade la fel de mult în perioade de creștere economică".